গ্রেফতার নাগপুর কাণ্ডের মূল চক্রী ফাহিম শামিম

নাগপুর: নাগপুর কাণ্ডে (Nagpur Incident) সাম্প্রদায়িক হিংসা ছড়ানোর দায়ে এমডিপির স্থানীয় নেতা ফাহিম শামিমকে (Fahim Shamim) গ্রেফতার করল পুলিশ। ফাহিম মাইনরিটিস ডেমোক্রেটিক পার্টি সদস্য। বুধবার নাগপুর পুলিশ জানিয়েছে, এই ফাহিমই নাগপুর কাণ্ডের মূল চক্রী।

গত ১৭ মার্চ নাগপুরের বিভিন্ন এলাকায় সাম্প্রদায়িক সংঘর্ষে বেশ কয়েকজন আহত হন। এফআইআর দায়েরের কয়েকঘণ্টার মধ্যেই ফাহিমকে গ্রেফতার করা হয়। সাম্প্রদায়িক ঘটনায় পুলিশ ফাহিম খানের একটি ছবি প্রকাশ্যে আনে। ভিডিওতে ফাহিম শামিম উসকানিমূলক বক্তব্য দিতে গেছে। ২১ মার্চ পর্যন্ত পুলিশ হেফাজতে রাখা হয়েছে।

এই ফাহিম শামিম মাইনোরিটিস ডেমোক্রেটিক পার্টির (Minorities Democratic Party) নাগপুর শহর শাখার সভাপতি (President of Nagpur City Branch) । ৩৮ বছরের এই নেতার নাগপুরের ইয়াশোধারা নগরের সঞ্জয় বাগ কলোনির বাসিন্দা। মাইনরিটিস ডেমোক্রেটিক পার্টির নাগপুর শহর শাখার সভাপতি।

আরও পড়ুন: জামাই খুনে, মেয়ে মুসকানের ফাঁসি চাইলেন বাবা মা

প্রাথমিক তদন্তে এবং ভিডিও প্রমাণ থেকে জানা গেছে, ফাহিম শামিমের ভাষণ নাগপুরের চিতনিস পার্ক এলাকায় উত্তেজনা ছড়ায়।

উল্লেখ্য, মুঘল সম্রাট ঔরঙ্গজেবের সমাধি (Aurangzeb’s Tomb)সরানোর দাবিতে দক্ষিণপন্থী গোষ্ঠীর একটি বিক্ষোভ চলাকালীন একটি সম্প্রদায়ের ধর্মগ্রন্থ অবমাননার গুজব ছড়ায়। এই পরিস্থিতিতে নিয়ন্ত্রণের বাইরে চলে যায় পরিস্থিতি। দুই সম্প্রদায়ের মধ্যে সংঘর্ষ শুরু হয়। পাথর ছোঁড়ার ফলে ৩৪ জন পুলিশ কর্মী আহত হন।

বিক্ষোভকারীদের বিরুদ্ধে ধর্মীয় অনুভূতিতে আঘাতের অভিযোগে একটি এফআইআর দায়ের করা হয়েছে।

পরিস্থিতি নিয়ন্ত্রণে আছে বলে, উচ্চপদস্থ পুলিশ আধিকারিক জানিয়েছেন। স্পর্শকাতর এলাকায় কার্ফু জারি করা হয়েছে। দুহাজারের বেশি সশস্ত্র পুলিশ মোতায়েন করা হয়েছে।

দেখুন অন্য খবর: